《李德夫司理即永康官居辟小轩赋诗二首求京花和韵遣送 其一》
宋代·程公许

老于俗嗜异酸咸，枯木无心倚碧岩。花事因循浑漫与，吟边荒碧几曾芟。

似闻公馆小轩辟，遥揖灵峰万石渐。竹素堆床官事省，燕梁日永语呢喃。

作者简介：程公许（？—1251），字季与，一字希颖，号沧州。南宋眉州眉山（今属四川）人，一说叙州宣化（今四川宜宾西北）人。嘉定进士。历官著作郎、起居郎，数论劾史嵩之。后迁中书舍人，进礼部侍郎，又论劾郑清之。屡遭排挤，官终权刑部尚书。有文才，今存《沧州尘缶编》。